Առաջին մղումս եղավ, նույնիսկ ցուցապաստառով դուրս գալ հրապարակ և համախոհներ հավաքելով` կառավարությունից պարզաբանում պահանջել` հայ ժողովրդին սպառնացող այդ ԱՆԱՐՅՈՒՆ ԵՂԵՌՆԻ (իմա` «բիզնես ծրագրով» քողարկված թշնամական ներդրումների վտանգի մասին): Սակայն հետո, տարիքիս բերումով, կրքերս չափավորեցի և որոշեցի հայապահպանության հավերժ ակտուալ խնդիրներին քաջածանոթ ընկերներիս հետ խորհրդակցելով` գտնել ընդվզման այլ տարբերակ: